**Ministru kabineta noteikumu "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"" projekts (turpmāk – noteikumu projekts) izstrādāts, lai:   1. Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" (turpmāk – 3.3.1. SAM) trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" (turpmāk – trešā atlases kārta) Eiropas Reģionālās attīstības fonda (turpmāk – ERAF) finansējuma atlikumu 5 120 820 *euro* apmērā novirzītu 3.3.1. SAM otrajai projektu iesniegumu atlases kārtai "Ieguldījumi uzņēmējdarbībai nozīmīgā infrastruktūrā reģionālas nozīmes attīstības centru pašvaldībās" (turpmāk – otrā atlases kārta); 2. noteiktu, ka neizmantotais 3.3.1. SAM pirmās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā nacionālas nozīmes attīstības centru pašvaldībās" (turpmāk – pirmā atlases kārta), otrās un trešās atlases kārtas ERAF finansējums, kas atbrīvosies projektu īstenošanas rezultātā, vai arī ERAF finansējums, par kuru pirmajā un otrajā atlases kārtā līdz 2020. gada 2. martam netiks iesniegti projektu iesniegumi, tiks novirzīts 3.3.1. SAM otrajai atlases kārtai; 3. noteiktu, ka gadījumā, ja 3.3.1. SAM ietvaros kādā projektā pēc 2019. gada 11. oktobra ir konstatēta neatbilstība vai tiek lauzta vienošanās par projekta īstenošanu, atbrīvotais ERAF finansējums nevar tikt novirzīts papildu darbību veikšanai īstenošanā esošā projekta ietvaros un citu jaunu projektu īstenošanai; 4. noteiktu projekta iesniedzēja pienākumu Centrālajā finanšu un līgumu aģentūrā (turpmāk – CFLA) iesniegt vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas nodrošina vispārējas tautsaimniecības nozīmes pakalpojumu pārmērīgas kompensācijas kontroli; 5. noteiktu, ka no ERAF finansējuma nav atbalstāma tādu komercdarbības mērķiem paredzēto ēku un to infrastruktūras attīstīšana, kurās paredzēta izmitināšana (viesnīcu, viesu māju un cita veida apmešanās vietu darbība); 6. ikvienam projekta iesniedzējam/valsts atbalsta pretendentam skaidri un nepārprotami būtu zināms brīdis, kad tam ir piešķirtas likumīgas tiesības saņemt valsts atbalstu; 7. noteiktu rīcību, ja tiek konstatēts, ka piešķirtais valsts atbalsts ir kvalificējams kā nelikumīgs.   Noteikumu projekts stājas spēkā parastajā kārtībā (nākamajā dienā pēc tā izsludināšanas). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz:   1. Komisijas 2004. gada 21.aprīļa regulas (EK) Nr. 794/2004, *ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai* (turpmāk – Komisijas regula Nr. 794/2004) 10. un 11. pantu; 2. Eiropas Komisijas 2011. gada 20. decembra lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) *par Līguma par Eiropas Savienības darbību*[*106. panta*](https://likumi.lv/ta/id/277959#p106)*2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* (turpmāk – Komisijas lēmums Nr. [2012/21/ES](http://eur-lex.europa.eu/eli/dec/2012/21/oj/?locale=LV)) 6. un 8. pantu; 3. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu; 4. Ministru kabineta 2018. gada 21. novembra noteikumi Nr. 715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" (turpmāk – MK noteikumi Nr. 715); 5. Ministru kabineta 2019. gada 11. oktobra sēdes protokola Nr. 47 3.§ "Informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu"" (turpmāk – protokollēmums) 2.1. apakšpunktu, kas nosaka, ka ERAF trešā prioritārajā virziena "Mazo un vidējo komersantu konkurētspēja" projektos neatbilstoši veiktos izdevumu un lauzto vienošanās/līgumu rezultātā atbrīvoto finansējumu sākot ar 2019. gada 11. oktobri līdz Eiropas Savienības (turpmāk – ES) fondu 2014. – 2020. gada plānošanas perioda beigām atstāj neizmantotu, nepārdala citiem projektiem vai citām projekta darbībām un novirza virssaistību kompensēšanai; 6. protokollēmuma 9. punktu, kas paredz atbalstīt informatīvā ziņojuma "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu"" 1. pielikumā "Snieguma rezerves finansējuma un finansējuma atlikumu novirzīšanas priekšlikumi" piedāvāto risinājumu ES fondu snieguma rezerves finansējuma un ES fondu finansējuma atlikumu izmantošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Ministru kabineta 2015. gada 13. oktobra noteikumu  Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi" (turpmāk – MK noteikumi Nr. 593) 2. punktu 3.3.1 SAM tiek īstenots trīs projektu iesniegumu atlases kārtās. Katrai atlases kārtai plānotais finansējuma apmērs, tai skaitā ERAF finansējuma apmērs, noteikts MK noteikumu Nr. 593 14. punktā.  Projektu iesniegšana 3.3.1. SAM pirmās un otrās atlases kārtas ietvaros notiek no 2016. gada un, atbilstoši protokollēmuma 11.1. apakšpunktam, atlase ir atvērta līdz 2020. gada 1. martam, proti, pašvaldības var iesniegt projektus par visu tām pieejamo ERAF finansējuma apmēru, tai skaitā virssaistību finansējuma apmēru (pirmajai atlases kārtai).  Savukārt projektu iesniegšana 3.3.1 SAM trešajā atlases kārtā noslēdzās 2018. gada 21. decembrī, tās ietvaros ir iesniegti visi projektu ideju koncepti, kas norādīti [Ministru kabineta 2016. gada 1. jūnija rīkojumā Nr. 314](http://likumi.lv/ta/id/282543-par-projektu-ideju-konceptu-finansejuma-apjomu-un-sasniedzamajiem-iznakuma-raditajiem-3-3-1-specifiska-atbalsta-merka-palielinat) "Par projektu ideju konceptu finansējuma apjomu un sasniedzamajiem iznākuma rādītājiem 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" ietvaros" (turpmāk – MK rīkojums Nr. 314).  Vides aizsardzības un reģionālās attīstības ministrija (turpmāk – VARAM) kā atbildīgā iestāde par 3.3.1. SAM īstenošanu ir apzinājusi, ka līdz 2020. gada 17. februārim 3.3.1. SAM trešās atlases kārtas ietvaros ir radies ERAF finansējuma atlikums 5 120 820 *euro* apmērā.  Atlikumu veido šāds ERAF finansējums:   1. 1 545 960 *euro* – MK rīkojuma Nr. 314 pielikumā iekļauto projektu ideju konceptu ERAF finansējuma ietaupījums, kas radies, noslēdzot vienošanos par projekta īstenošanu vai pabeidzot projekta īstenošanu līdz 2020. gada 17. februārim un kurš atbilstoši protokollēmuma 2.1. apakšpunktam nav jānovirza virssaistību kompensēšanai:  |  |  |  |  |  |  |  | | --- | --- | --- | --- | --- | --- | --- | | Nr.  p.  k.[[1]](#footnote-2) | Pašvaldība | Projekta idejas koncepta nosaukums | MK rīkojumā Nr. 314 noteiktais ERAF finan-sējums (*euro*) | Faktiskais ERAF finan-sējums  (*euro*) | ERAF finan-sējuma ietaupī-jums (*euro*) | Projekta statuss | | 1. | Alojas novada pašvaldība | Uzņēmējdarbības attīstībai nepieciešamās infrastruktūras attīstība Staiceles pilsētā un pagastā | 692 715 | 663 235 | 29 480 | Pabeigts | | 2.1 | Amatas novada pašvaldība | Uzņēmējdarbības attīstībai nepieciešamās infrastruktūras attīstība Amatas novada Drabešu pagasta Ieriķos | 410 885 | 409 638 | 1 247 | Līgums | | 3. | Apes novada pašvaldība | Uzņēmējdarbības attīstībai nepieciešamās infrastruktūras nodrošināšana Apes novada Gaujienas un Virešu pagastos | 193 800 | 182 469 | 11 331, no kura atkārtoti var izmantot 11 136[[2]](#footnote-3) | Pabeigts | | 4. | Apes novada pašvaldība | Uzņēmējdarbības attīstībai nepieciešamās infrastruktūras nodrošināšana Apes novada Apes pagastā | 486 625 | 375 951 | 110 674, no kura atkārtoti var izmantot  110 433[[3]](#footnote-4) | Pabeigts | | 6. | Ādažu novada pašvaldība | Muižas ielas industriālās teritorijas infrastruktūras sakārtošana ražošanas zonas pieejamības un uzņēmējdarbības vides uzlabošanai Ādažu novadā | 1 700 900 | 1 561 366 | 139 534 | Pabeigts | | 8. | Baldones novada pašvaldība | Teritorijas Klapkrogā publiskās infrastruktūras attīstība | 262 755 | 237 262 | 25 493 | Pabeigts | | 13. | Engures novada dome | Uzņēmējdarbības atbalsta infrastruktūras attīstība Engures novadā | 497 265 | 496 435 | 830 | Pabeigts | | 17. | Jelgavas novada pašvaldība | Uzņēmējdarbības attīstībai nepieciešamās infrastruktūras attīstība Jelgavas novadā 2.kārta | 1 906 355 | 1 434 042 | 472 313 | Pabeigts | | 18. | Jelgavas novada pašvaldība | Uzņēmējdarbības attīstībai nepieciešamās infrastruktūras attīstība Jelgavas novadā 1.kārta | 697 194 | 664 435 | 32 759 | Pabeigts | | 19. | Jēkabpils novada pašvaldība | Uzņēmējdarbības attīstībai nepieciešamās infrastruktūras attīstība Jēkabpils novada Kalna pagastā | 67 958 | 64 388 | 3 570 | Pabeigts | | 22. | Krustpils novada pašvaldība | Asfaltbetona ceļa seguma izbūve industriālās teritorijas sasniedzamībai un attīstībai industriālajā teritorijā pie Krustpils stacijas | 286 060 | 245 718 | 40 342 | Pabeigts | | 24. | Ķekavas novada pašvaldība | Uzņēmējdarbības attīstībai nepieciešamās infrastruktūras izbūve Ķekavas novadā | 45 913 | 43 995 | 1 918 | Pabeigts | | 26. | Lielvārdes novada pašvaldība | Uzņēmējdarbības attīstībai nepieciešamās publiskās infrastruktūras izveide Lielvārdes novada Lēdmanes pagastā | 450 500 | 448 072 | 2 428 | Pabeigts | | 29. | Mālpils novada dome | Uzņēmējdarbības veicināšanai nepieciešamās infrastruktūras attīstība Mālpils ciemā, Mālpils novadā | 542 544 | 332 977 | 209 567 | Pabeigts | | 30. | Mālpils novada dome | Uzņēmējdarbības veicināšanai nepieciešamās infrastruktūras attīstība Mālpils novadā | 220 575 | 186 435 | 34 140 | Pabeigts | | 31. | Mālpils novada dome | Uzņēmējdarbības veicināšanai nepieciešamās infrastruktūras attīstība Sidgundas ciemā, Mālpils novadā | 276 675 | 186 055 | 90 620 | Pabeigts | | 32. | Mārupes novada dome | Uzņēmējdarbības attīstībai nepieciešamās infrastruktūras attīstība Mārupes novadā | 1 501 600 | 1 478 869 | 22 731 | Pabeigts | | 37. | Ozolnieku novada pašvaldība | Uzņēmējdarbībai nozīmīgas infrastruktūras attīstīšana Ozolnieku novada Cenu pagastā | 1 592 155 | 1 588 577 | 3 578 | Pabeigts | | 38. | Pāvilostas novada pašvaldība | Veicot ieguldījumu infrastruktūras sakārtošanā atbilstoši vietējo uzņēmēju vajadzībām, sekmēt uzņēmējdarbības attīstību Pāvilostas novadā | 425 000 | 424 037 | 963 | Pabeigts | | 41. | Riebiņu novada pašvaldība | Komercdarbības atbalstam paredzētās publiskās infrastruktūras attīstība Riebiņu novada Galēnu pagastā | 535 500 | 504 660 | 30 840 | Līgums | | 43. | Ropažu novada pašvaldība | Uzņēmējdarbības attīstībai nepieciešamās infrastruktūras attīstība Ropažu novada Zaķumuižā | 407 671 | 244 193 | 163 478 | Pabeigts | | 47. | Stopiņu novada dome | Eksportētāju, uzņēmēju attīstībai nepieciešamās infrastruktūras izbūve Stopiņu novada Līču un Ulbrokas ciemos | 1 258 451 | 1 172 146 | 86 305 | Pabeigts | | 51. | Varakļānu novada pašvaldība | Uzņēmējdarbības infrastruktūras attīstība Varakļānu pagastā | 391 000 | 390 903 | 97 | Pabeigts | | 52. | Vecpiebalgas novada pašvaldība | Uzņēmējdarbības attīstībai nepieciešamās publiskās infrastruktūras attīstība Vecpiebalgas novada Inešu pagastā | 340 000 | 333 908 | 6 092 | Līgums | | 53. | Ventspils novada pašvaldība | Uzņēmējdarbības attīstībai nepieciešamās infrastruktūras attīstība Ventspils novada **Popes** pagastā | 99 600 | 94 265 | 5 335 | Pabeigts | | 54. | Ventspils novada pašvaldība | Uzņēmējdarbības attīstībai nepieciešamās infrastruktūras attīstība Ventspils novada Vārves pagastā | 426 909 | 406 178 | 20 731 | Pabeigts | |  |  | **KOPĀ:** | **15 716 605** | **14 170 209** | **1 546 393, no kura atkārtoti var izmantot**  **1 545 960[[4]](#footnote-5)** |  |  1. 2 268 624 *euro* – 3.3.1. SAM trešās atlases kārtas ERAF snieguma rezerves finansējums; 2. 1 306 236 *euro* – 3.3.1. SAM trešās atlases kārtas ERAF finansējuma atlikums, kas netika novirzīts jaunu projektu īstenošanai un par kura izmantošanu tika plānots lemt pēc Eiropas Komisijas lēmuma par snieguma rezerves piešķiršanu (saskaņā ar Ministru kabineta 2018. gada 24. jūlija rīkojuma Nr. 353 "Grozījumi Ministru kabineta 2016. gada 1. jūnija rīkojumā Nr. 314 "Par projektu ideju konceptu finansējuma apjomu un sasniedzamajiem iznākuma rādītājiem 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" ietvaros sākotnējās ietekmes novērtējuma ziņojumu (anotāciju)).   Lai veicinātu investīciju nonākšanu tautsaimniecībā un uzņēmējdarbības atbalsta infrastruktūras attīstīšanu, darba vietu radīšanu un privāto investīciju piesaisti, noteikumu projekts paredz 3.3.1. SAM trešās atlases kārtas ERAF finansējuma atlikumu 5 120 820 *euro* apmērā, kā arī neizmantoto pirmās atlases kārtas, otrās atlases kārtas un trešās atlases kārtas ERAF finansējumu, kas atbrīvosies projektu īstenošanas rezultātā vai par kuru izsludinātajās atlasēs līdz 2020. gada 2. martam netiks iesniegti projektu iesniegumi, novirzīt 3.3.1. SAM otrajai atlases kārtai (noteikumu projekta 1.  un 2. punkts), ņemot vērā šādus apsvērumus un iepriekš pieņemtos Saeimas un Ministru kabineta lēmumus:   1. protokollēmuma 9. punkts, kas paredz atbalstīt informatīvā ziņojuma "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu"" 1. pielikumā "Snieguma rezerves finansējuma un finansējuma atlikumu novirzīšanas priekšlikumi" piedāvāto risinājumu ES fondu snieguma rezerves finansējuma un ES fondu finansējuma atlikumu izmantošanai; 2. Saeima 2019. gada 7. novembrī pirmajā lasījumā ir atbalstījusi likumprojektu "Administratīvo teritoriju un apdzīvoto vietu likums", kurš nosaka, ka novada teritorijā ir valsts attīstības plānošanas dokumentos (reģionālās politikas pamatnostādnēs vai nacionālajā attīstības plānā) noteikts reģionālās vai nacionālās nozīmes attīstības centrs, izņemot Pierīgas novados. Tā kā reģionālas nozīmes attīstības centru pašvaldību grupai 3.3.1. SAM ietvaros sākotnēji tika noteikts vismazākais ERAF finansējums (10 911 633 *euro*), salīdzinot ar citām pašvaldību grupām (nacionālas nozīmes attīstības centriem – 16 114 183 *euro,* t. sk. virssaistību finansējums, un 89 novadu grupai – 37 193 476 *euro)*, tad šai grupai tiek dota priekšrocība; 3. reģionālas nozīmes attīstības centru pašvaldību gatavība operatīvi iesniegt un īstenot augstas gatavības papildu projektus, kuru ietvaros plānots radīt vismaz 84 jaunas darba vietas un piesaistīt vismaz 5 120 820 *euro* komersantu nefinanšu investīcijas.   Vienlaikus jāņem vērā Ministru kabineta 2019. gada 15. oktobra sēdes protokola Nr. 48 30.§ "Likumprojekts "Administratīvo teritoriju un apdzīvoto vietu likums" 1.punktu, kas paredz atbalstīt plānotās izmaiņas Latvijas administratīvo teritoriju iedalījumā.  VARAM 2019. gada novembrī uzsāka sarunas ar biedrību "Reģionālo attīstības centru apvienība" (turpmāk – RACA), informējot tās biedrus (21 reģionālas nozīmes attīstības centru pašvaldības) par indikatīvā ERAF finansējuma atlikuma 3.3.1. SAM trešajā atlases kārtā novirzīšanu uz 3.3.1. SAM otro atlases kārtu. RACA sadarbībā ar tās biedriem sagatavoja sarakstu ar potenciālajām projektu idejām, kuras varētu tikt īstenotas par papildu pieejamo ERAF finansējumu 3.3.1. SAM otrajā atlases kārtā, priekšroku dodot industriālo teritoriju projektu idejām, projekta idejām ar augstāku gatavības pakāpi, lai maksimāli ātri varētu īstenot jaunos 3.3.1. SAM otrās atlases kārtas projektus, projekta idejām, kur ieguldījums infrastruktūrā plānots veikt uz pašvaldībai piederošas zemes un projektu idejām ar lielākiem iznākuma rādītājiem pret ieguldīto ERAF finansējumu. 3.3.1. SAM otrās atlases kārtas projektos plānots radīt vismaz šādus 3.3.1. SAM iznākuma rādītājus: 84 jaunradītas darba vietas, 5 120 820 *euro* komersantu nefinanšu investīcijas un vismaz viens komersants katrā projektā gūs labumu no projekta ietvaros veiktajām investīcijām infrastruktūrā.  Atbilstoši Ministru kabineta 2015. gada 27. oktobra noteikumiem Nr. 614 "Reģionālās attīstības atbalsta pasākumu īstenošanas, novērtēšanas un finansēšanas kārtība", potenciālās 3.3.1. SAM reģionālas nozīmes attīstības centru pašvaldību projektu idejas tiks skatītas Reģionālās attīstības koordinācijas padomē, pēc tam tiks izstrādāti grozījumi Ministru kabineta 2016. gada 1. jūnija rīkojumā Nr. 310 "Par 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" plānoto finansējuma apmēru un iznākuma rādītājiem otrajai projektu iesniegumu atlases kārtai" un iesniegti apstiprināšanai Ministru kabinetā.  **­**  2. Pamatojoties uz protokollēmuma 2.1. apakšpunktu, kas nosaka, ka ERAF trešā prioritārajā virziena "Mazo un vidējo komersantu konkurētspēja" projektos neatbilstoši veiktos izdevumu un lauzto vienošanās/līgumu rezultātā atbrīvoto finansējumu sākot ar 2019. gada 11. oktobri līdz ES fondu 2014. – 2020. gada plānošanas perioda beigām atstāj neizmantotu, nepārdala citiem projektiem vai citām projekta darbībām un novirza virssaistību kompensēšanai MK noteikumi Nr. 593 papildināti ar jaunu 14.2  punktu (noteikumu projekta 2. punkts), kas nosaka, ka gadījumā, ja 3.3.1. SAM ietvaros kādā projektā pēc 2019. gada 11. oktobra ir konstatēta neatbilstība vai tiek izbeigta vienošanās par projekta īstenošanu, atbrīvotais ERAF finansējums nevar tikt novirzīts jaunu projektu īstenošanai vai citu projektu darbībām. Noteikumu projektā paredzētais nosacījums kopš protokollēmuma 2.1. apakšpunkta spēkā stāšanās attiecas vienādi uz visiem 3.3.1. SAM projekta iesniedzējiem un pašvaldību attīstības programmās plānotajām projektu idejām, tai skaitā uz iesniegtajiem projektu iesniegumiem un noslēgtajām vienošanām par projektu īstenošanu.  3. Tā kā 2019. gada rudenī no Eiropas Komisijas ir saņemta atļauja Latvijai izmantot 6 % snieguma rezerves finansējumu, balstoties uz izpildītiem 2018. gada vidusposma rādītājiem visās jomās un ņemot vērā, ka ar protokollēmumu tika atbalstīta 3.3.1. SAM snieguma rezerves finansējuma izmantošana 3.3.1. SAM ietvaros, no MK noteikumiem Nr. 593 tiek svītroti punkti, kas noteica procesu līdz Eiropas Komisijas lēmumam par snieguma ietvara izpildi (noteikumu projekta 3. punkts).  4. Ievērojot, ka valsts atbalsts MK noteikumu Nr. 593 ietvaros tiek sniegts vispārējas tautsaimnieciskas nozīmes pakalpojumu sniedzējiem, ievērojot  Komisijas lēmuma Nr. 2012/21/ES  nosacījumus un pamatojoties uz noslēgtu pilnvarojuma aktu (vai aktiem) par vispārējas tautsaimnieciskas nozīmes pakalpojumu sniegšanu, MK noteikumi Nr. 593 tiek papildināti ar jaunu punktu (noteikumu projekta 4. punkts), kas paredz projekta iesniedzēja pienākumu pirms vienošanās par projekta īstenošanu slēgšanas iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas nodrošina Komisijas lēmuma Nr.2012/21/ES 6. pantā noteikto pārmērīgas kompensācijas kontroli. Vienlaikus MK noteikumu Nr. 593 42. punkts ir papildināts ar nosacījumu (noteikumu projekta 5. punkts), ka finansējuma saņēmējam sadarbībā ar vispārējas tautsaimnieciskas nozīmes pakalpojuma pilnvarojuma uzlicēju ir jānodrošina Komisijas lēmuma Nr.2012/21/ES 6. pantā noteiktās uzraudzības veikšanas faktu apliecinošas dokumentācijas saglabāšanu un pieejamību saskaņā ar EK lēmuma Nr. 2012/21/ES 8. pantā noteikto, tostarp pieejamību ES fondu un Kohēzijas fonda vadībā un kontrolē iesaistītajām iestādēm.  5. MK noteikumu Nr. 593 44.3. apakšpunkts paredz, ka viena no atbalstāmajām darbībām MK noteikumu Nr. 593 ietvaros ir komercdarbības mērķiem paredzēto ēku un to infrastruktūras attīstīšana. Savukārt ierobežojumus saimnieciskās darbības veidiem, ko minētajās ēkās var veikt komersanti, netieši nosaka MK noteikumu Nr. 593 10.2. apakšpunkts, kurā sniegts to tautsaimniecības nozaru uzskaitījums, kuru iznākuma rādītāju vērtības nav attiecināmas.  Ņemot vērā pašvaldību augsto pieprasījumu pēc ieguldījumiem uzņēmējdarbības publiskajā infrastruktūrā[[5]](#footnote-6), ierobežojumus Valsts kases aizdevumu izsniegšanai[[6]](#footnote-7), kas rada risku projektu īstenošanai (īpaši, ja projekta mērķa sasniegšanai tiek plānotas arī neattiecināmās izmaksas), kā arī nepieciešamību veikt ieguldījumus pēc iespējas mērķtiecīgāk un ilgtspējīgāk, VARAM ierosina pārskatīt ieguldījumu nepieciešamību viesnīcās, viesu mājās un līdzīgās apmešanās vietās.  Analizējot Centrālās statistikas pārvaldes datus, var secināt, ka tūrisma sezonas laikā Latvijā kopumā gultasvietu noslogojums nepārsniedz 66%[[7]](#footnote-8), savukārt vidējais viesu skaits gadā uz vienu mītnes numuru Latvijā kopumā 2018. gadā bija 160,5 viesi[[8]](#footnote-9). Šie dati liecina, ka gan valstī kopumā, gan valsts reģionos viesnīcu un līdzīgu apmešanās vietu skaits ir pietiekams, un ka nav novērojama tirgus nepilnība, kuras dēļ pašvaldībām būtu jāfinansē savā īpašumā esošu viesnīcu un līdzīgu apmešanās vietu būvniecību. Turklāt viesnīcu un līdzīgu apmešanās vietu skaits Latvijā kopš 2013. gada palielinās[[9]](#footnote-10), kas liecina, ka arī bez 3.3.1. SAM atbalsta komersanti sekmīgi palielina nepieciešamo viesnīcu un citu tūristu mītņu skaitu, reaģējot uz pieprasījuma izmaiņām.  Kā svarīgs faktors jāmin arī tas, ka pēdējos gados arvien vairāk tiek uzsvērta apstrādes rūpniecības nozīme produktivitātes līmeņa palielināšanā. Nākamajās desmitgadēs apstrādes rūpniecībai būs liela nozīme ES ekonomikā, tā tieši veicinās labklājību un ražīguma izaugsmi un radīs būtisku pieprasījumu pēc pētījumu pakalpojumiem un kvalificētiem pakalpojumiem, kas ietekmēs pārējo ekonomiku. Turklāt Rīgas reģionā produktivitāte uz vienu iedzīvotāju aptuveni divas reizes pārsniedz produktivitāti citos reģionos, tādēļ vispirms jāveic ieguldījumi nozarēs, kas rada pamatu produktivitātes celšanai. Rīgas reģionā produktivitāte sasniedz 74% no ES vidējā rādītāja, bet citos reģionos produktivitāte ir daudz zemāka, piemēram, Latgalē tā ir tikai 38%[[10]](#footnote-11).  Ņemot vērā minēto, noteikumu projekta 6. punkts paredz, ka 3.3.1. SAM ietvaros nav atbalstāma tādu ēku un to infrastruktūras attīstīšana, kurās paredzēta izmitināšana (viesnīcu, viesu māju un cita veida apmešanās vietu darbība), proti, nav atbalstāma ERAF finansējuma ieguldījumu veikšana ēkās, kur saimniecisko darbību veic vai nākotnē veiks komersants, kura saimnieciskā darbība, atbilstoši Eiropas Parlamenta un Padomes 2006. gada 20. decembra Regulai (EK) Nr. 1893/2006 *ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām* statistikas jomām ir saistīta ar tautsaimniecības nozares NACE I sadaļas 55. nodaļas "Izmitināšana" kodiem, kas ietver šādus apakškodus:   1. 55.1 Izmitināšana viesnīcās un līdzīgās apmešanās vietās; 2. 55.2 Izmitināšana viesu mājās un cita veida īslaicīgas apmešanās vietās; 3. 55.3 Kempingu, atpūtas transportlīdzekļu laukumu un apdzīvojamo autopiekabju laukumu darbība; 4. 55.9 Pārējo apmešanās vietu darbība.   Atbilstoši NACE klasifikācijai šajā klasē ietilpst viesu un ceļotāju nodrošināšana ar īslaicīgām apmešanās vietām, tai skaitā izmitināšana, ko nodrošina viesnīcas, kūrortviesnīcas, luksusa numuru/dzīvokļa tipa viesnīcas, moteļi, viesu mājas, kempingi. Tā ietver arī naktsmītņu nodrošināšanu uz ilgāku laiku studentiem un viesstrādniekiem, kā arī dažas struktūrvienības var nodrošināt tikai naktsmītnes, savukārt citas nodrošina gan naktsmītnes, gan ēdināšanu un/vai atpūtas iespējas.  Tomēr, neskatoties uz aizliegumu veikt tiešus ERAF ieguldījumus viesnīcu, viesu māju un citu tūrisma mītņu būvniecībā 3.3.1. SAM ietvaros, komersantu, kuri darbojas tautsaimniecības nozarē atbilstoši NACE I sadaļas 55. nodaļai "Izmitināšana", radītie 3.3.1. SAM iznākuma rādītāji – jaunradītās darbavietas un nefinanšu investīcijas – ir attiecināmi, ja komersanti projekta ietvaros ir guvuši labumu no cita veida radītās infrastruktūras atbilstoši MK noteikumu Nr. 593 44. punktā minētajām atbalstāmajām darbībām. Tas pēc būtības ļaus, nekropļojot konkurenci, ko tieši aizliedz līgums par Eiropas Savienības darbību[[11]](#footnote-12), atbalstīt tādus komersantus, kuri ir pietiekami izvērtējuši riskus pašiem pilnībā veikt privātās investīcijas viesnīcu, viesu māju vai līdzīgu apmešanās vietu būvniecībā vai attīstībā.  Noteikumu projektā paredzētais nosacījums, ka 3.3.1. SAM ietvaros nav atbalstāma tādu ēku un to infrastruktūras attīstīšana, kurās paredzēta izmitināšana, attiecas vienādi uz visiem 3.3.1. SAM projektu iesniedzējiem un pašvaldību attīstības programmās plānotajām projektu idejām. Nosacījumu nav nepieciešams piemērot uz 3.3.1. SAM vērtēšanā vai īstenošanā esošajiem projektiem, jo ne vērtēšanā esošajos projektu iesniegumos, ne spēkā esošajās vienošanās par projektu īstenošanu nav paredzēta tādu ēku un to infrastruktūras attīstīšana, kurās paredzēta izmitināšana.  6. 2019. gada 1. jūnijā stājās spēkā un tiek piemēroti MK noteikumi Nr. 715, kas attiecināmi arī uz *de minimis* atbalsta uzskaiti lauksaimniecības nozarē un zivsaimniecības un akvakultūras nozarē, kā rezultātā noteikumu projekta 7. punkts paredz redakcionāli precizēt MK noteikumu Nr. 593 65. punktu atbilstoši spēkā esošajiem normatīvajiem aktiem.  7.  Lai ikvienam projekta iesniedzējam (valsts atbalsta pretendentam) skaidri un nepārprotami būtu zināms brīdis, kad tam ir piešķirtas likumīgas tiesības saņemt valsts atbalstu saskaņā ar:  a) Komisijas 2014. gada 17. jūnija Regulu (ES) Nr. 651/2014, *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu* (turpmāk – Komisijas regula Nr.651/2014),  b) Komisijas 2014. gada 25. jūnija Regulu (ES) Nr. 702/2014, *ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu*,  c) Komisijas 2014. gada 16. decembra Regulu (ES) Nr. 1388/2014, *ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu*,  d) Eiropas Komisijas 2011. gada 20. decembra lēmumu Nr. 2012/21/ES *par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi*,  e) Komisijas 2013. gada 18. decembra Regulu (ES) Nr. 1407/2013 *par Līguma par ES darbību 107. un 108. panta piemērošanu de minimis atbalstam* (turpmāk – Komisijas regula Nr. 1407/2013)*,*  f) Komisijas 2014. gada 27. jūnija Regulu (EK) Nr. 717/2014 *par Līguma par ES darbību 107. un 108. panta piemērošanu de minimis atbalstam zvejniecības un akvakultūras nozarē,*  g) Komisijas 2013. gada 18. decembra Regulu (ES) Nr. 1408/2013 *par Līguma par ES darbību 107. un 108. panta piemērošanu de minimis atbalstam lauksaimniecības nozarē*  MK noteikumi Nr. 593 tiek papildināti ar jaunu 72. punktu (noteikumu projekta 8. punkts), kurā precīzi tiek noteikts brīdis, kad valsts atbalsta pretendentam tiek piešķirts valsts atbalsts. Tā ir diena, kad tiek pieņemts lēmums par projekta iesnieguma apstiprināšanu vai izdots atzinums par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu.  8. Ievērojot, ka valsts atbalsts MK noteikumu Nr. 593 ietvaros tiek sniegts saskaņā ar Komisijas regulu Nr.651/2014, kā arī Komisijas regulu Nr. 1407/2013 un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019. gada 5. marta spriedumu lietā Nr. C-349/17 (ECLI:EU:C:2019:172)), MK noteikumi Nr. 593 tiek papildināti jaunu 73. punktu (noteikumu projekta 8. punkts), kas nosaka, ka gadījumos, ja tiek konstatēs, ka piešķirtais valsts atbalsts kvalificējams kā nelikumīgs, proti, konstatēs, ka valsts atbalsta saņēmējs ir pārkāpis  Komisijas regulas Nr. 651/2014 vai Komisijas regulas Nr. 1407/2013 prasības, tā uzliks par pienākumu atbalsta saņēmējam atmaksāt CFLA saņemto nelikumīgo valsts atbalstu kopā ar procentiem, ko publicē Eiropas Komisija saskaņā ar Komisijas regulas Nr. 794/2004 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi.  9. Noteikumu projektam nav ietekmes uz darbības programmas "Izaugsme un nodarbinātība" (turpmāk – DP) 3. prioritārā virziena “Mazo un vidējo komersantu konkurētspēja” 3.3.1. SAM intervences kodiem, jo projektos tiks plānotas tikai tādas atbalstāmās darbības, kas atbilst DP ietvertajiem 3.3.1. SAM intervences kodiem. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VARAM, 3.3.1. SAM pirmās, otrās un trešās atlases kārtas finansējuma saņēmēji un CFLA. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne esošajiem finansējuma saņēmējiem, ne ES fondu vadībā iesaistītajām institūcijām. |
| 3. | Administratīvo izmaksu monetārs novērtējums | ES fondu administrēšanas izmaksas plānots segt no ES struktūrfondu un Kohēzijas fonda 2014.-2020. gada plānošanas perioda tehniskās palīdzības projekta līdzekļiem. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | Komisijas regula Nr. 794/2004  Komisijas regula Nr. 1407/2013  Komisijas lēmums Nr. [2012/21/ES](http://eur-lex.europa.eu/eli/dec/2012/21/oj/?locale=LV) | | | |
| 2. | Citas starptautiskās saistības | Noteikumu projekts šo jomu neskar. | | | |
| 3. | Cita informācija | Komisijas regulas Nr. 1407/2013 3. panta 4. punkts tika ieviests pilnībā, kad 2015. gada 13. oktobrī tika apstiprināti MK noteikumi Nr. 593. | | | |
| **1. tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas regula Nr. [794/2004](http://eur-lex.europa.eu/eli/reg/2014/651/oj/?locale=LV)  Komisijas regula Nr. 1407/2013  Komisijas lēmums Nr. [2012/21/ES](http://eur-lex.europa.eu/eli/dec/2012/21/oj/?locale=LV) | | | |
| A | | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) 6. pants | | Noteikumu projekta 4. punkts | Vienība tiek ieviesta pilnībā | | Netiek paredzētas stingrākas prasības |
| Komisijas regulas Nr. 794/2004 10. un 11. pants | | Noteikumu projekta 8. punkts | Vienība tiek ieviesta pilnībā | | Netiek paredzētas stingrākas prasības |
| Komisijas lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) 8. pants | | Noteikumu projekta 5. punkts | Vienība tiek ieviesta pilnībā | | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Noteikumu projekts šo jomu neskar | | | |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar | | | |
| Cita informācija | | Nav | | | |
| **2. tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar | | Noteikumu projekts šo jomu neskar | | Noteikumu projekts šo jomu neskar | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | | Noteikumu projekts šo jomu neskar | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai ir iespējas līdzdarboties noteikumu projekta izstrādē šādā veidā:   1. rakstiski sniegt viedokli par noteikumu projektu tā izstrādes stadijā pēc noteikumu projekta ievietošanas VARAM tīmekļvietnes sadaļā "Sabiedrības līdzdalība" un Valsts kancelejas tīmekļvietnes sadaļā "Ministru kabineta diskusiju dokumenti" laika periodā no 2019. gada 27. decembra līdz 2020. gada 13. janvārim; 2. sagatavot atzinumu par noteikumu projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, 3.3.1. SAM pirmās, otrās un trešās atlases kārtas finansējuma saņēmēji un CFLA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

L. Dorbe, 66016767

[liene.dorbe@varam.gov.lv](mailto:liene.dorbe@varam.gov.lv)

1. Norādītā numerācija atbilst MK rīkojuma Nr. 314 pielikumā iekļautā projekta idejas koncepta Nr. p. k. [↑](#footnote-ref-2)
2. ERAF finansējums 195 *euro* apmērā atbilstoši protokollēmuma 2.1. apakšpunktam tiek novirzīts virssaistību kompensēšanai. [↑](#footnote-ref-3)
3. ERAF finansējums 241 *euro* apmērā atbilstoši protokollēmuma 2.1. apakšpunktam tiek novirzīts virssaistību kompensēšanai. [↑](#footnote-ref-4)
4. ERAF finansējums 436 *euro* apmērā atbilstoši protokollēmuma 2.1. apakšpunktam tiek novirzīts virssaistību kompensēšanai. [↑](#footnote-ref-5)
5. Ministru kabineta 2018.gada 18.septembra sēdes protokollēmums Nr.43 32.§ "Plāna projekts “Rīcības plāns Latgales reģiona ekonomiskajai izaugsmei 2018.–2021.gadam" [↑](#footnote-ref-6)
6. **Likums "Par valsts budžetu 2020. gadam" un likums "Par vidēja termiņa budžeta ietvaru 2020., 2021. un 2022. gadam", kuri nosaka, ka 2020. gadā galvenā pašvaldību aizņēmumu prioritāte ir aizņēmumi Eiropas Savienības un pārējās ārvalstu finanšu palīdzības līdzfinansēto projektu īstenošanai ar aizņēmuma apmēru, kas nepārsniedz projekta attiecināmo izmaksu kopsummu.** [↑](#footnote-ref-7)
7. CSP dati: <https://data1.csb.gov.lv:443/sq/29509> [↑](#footnote-ref-8)
8. Aprēķins veikts ņemot par pamatu CSP datu tabulas: <https://data1.csb.gov.lv:443/sq/29510>; <https://data1.csb.gov.lv:443/sq/29512> [↑](#footnote-ref-9)
9. CSP dati: <https://data1.csb.gov.lv:443/sq/29519> [↑](#footnote-ref-10)
10. [Produktivitātes celšana: tendences un nākotnes izaicinājumi = Raising Productivity: Trends and Future Challenges](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=2ahUKEwj-98rThfHjAhVsmYsKHdHvC4oQFjAAegQIABAC&url=https%3A%2F%2Fwww.apgads.lu.lv%2Ffileadmin%2Fuser_upload%2Flu_portal%2Fapgads%2FPDF%2FMonografijas%2FProduktivitates_celsana%2FProduktivitate.pdf&usg=AOvVaw0FkSa2NFX0FYNfq2jouSdK). Rīga: LU Akadēmiskais apgāds, 2019. 52., 167.lpp [↑](#footnote-ref-11)
11. <https://www.kp.gov.lv/oldfiles/23/normativie_akti%2Flesd_101_102_pants.pdf> [↑](#footnote-ref-12)